CELEX: 32011R1183
Language: lt
Date: 2011-11-14 00:00:00
Title: 2011 m. lapkričio 14 d. Tarybos reglamentas (ES) Nr. 1183/2011, kuriuo iš dalies keičiamas Reglamentas (EB) Nr. 521/2008, įsteigiantis Kuro elementų ir vandenilio bendrąją įmonę

19.11.2011   
            
            
               LT
            
            
               Europos Sąjungos oficialusis leidinys
            
            
               L 302/3
            
         TARYBOS REGLAMENTAS (ES) Nr. 1183/2011
   2011 m. lapkričio 14 d.
   kuriuo iš dalies keičiamas Reglamentas (EB) Nr. 521/2008, įsteigiantis Kuro elementų ir vandenilio bendrąją įmonę
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 187 ir 188 straipsnius,
   atsižvelgdama į Europos Komisijos pasiūlymą,
   perdavus įstatymo galią turinčio teisės akto projektą nacionaliniams parlamentams,
   atsižvelgdama į Europos Parlamento nuomonę (1),
   atsižvelgdama į Europos ekonomikos ir socialinių reikalų komiteto nuomonę,
   laikydamasi specialios teisėkūros procedūros,
   kadangi:
   
               (1)
            
            
               Kuro elementų ir vandenilio bendrąją įmonę (toliau – KEV bendroji įmonė) jos steigėjai – Europos kuro elementų ir vandenilio bendros technologijų iniciatyvos pramonės grupė Aisbl (toliau – pramonės grupė) ir Komisija – įsteigė 2008 m. gegužės 30 d. pagal Tarybos reglamentą (EB) Nr. 521/2008 (2);
            
         
               (2)
            
            
               2008 m. liepos 14 d. mokslinių tyrimų grupė tapo KEV bendrosios įmonės nare. Mokslinių tyrimų grupė prie KEV bendrosios įmonės tikslų įgyvendinimo prisideda ir finansiniais įnašais, ir įnašais natūra. Atsižvelgiant į ypatingą KEV bendrosios įmonės sudėtį ir į jos taisykles, taip pat į jos veiklos pobūdį, tikslus ir mastą, mokslinių tyrimų grupės nariai pasiektais rezultatais gali naudotis taip pat, kaip ir pramonės grupės nariai. Todėl pagrįsta leisti atitinkančiomis lėšomis laikyti ir pramonės grupės, ir mokslinių tyrimų grupės įnašus natūra;
            
         
               (3)
            
            
               mokslinių tyrimų grupė tapo KEV bendrosios įmonės nare ir todėl tikslinga laikyti, kad mokslinių tyrimų organizacijų (įskaitant universitetus ir mokslinių tyrimų centrus) įnašai natūra atitinka Sąjungos įnašą, kaip apibrėžta Reglamento (EB) Nr. 521/2008 priede pateiktuose KEV bendrosios įmonės įstatuose (toliau – įstatai);
            
         
               (4)
            
            
               KEV bendroji įmonė veiklą vykdo daugiau kaip dvejus metus, ir per šį laikotarpį užbaigtas visas veiklos ciklas: paskelbti kvietimai teikti pasiūlymus, įvertinti pasiūlymai, baigtos derybos dėl finansavimo ir sudaryti susitarimai dėl dotacijos. Per šį laikotarpį sukaupta patirtis parodė, kad KEV bendrosios įmonės projektų didžiausi finansavimo lygiai visiems dalyviams turėjo būti gerokai sumažinti. Todėl KEV bendrosios įmonės veiksmuose dalyvavo daug mažiau dalyvių, nei iš pradžių tikėtasi;
            
         
               (5)
            
            
               remdamasi įstatais Valdyba patvirtino Reglamento (EB) Nr. 521/2008 pakeitimus;
            
         
               (6)
            
            
               leidus visų veikloje dalyvaujančių juridinių asmenų įnašus natūra laikyti atitinkančiomis lėšomis, būtų pripažinta mokslinių tyrimų grupės narystė ir padidinti finansavimo lygiai, o kartu būtų ir toliau laikomasi esminio įnašų lygiavertiškumo principo, taip pat atsižvelgiama į būtinybę sąžiningai ir proporcingai sumažinti įvairių tipų dalyviams skiriamą finansavimą;
            
         
               (7)
            
            
               KEV bendrosios įmonės programų biuro (toliau – programų biuras) einamąsias išlaidas turėtų padengti trys jos nariai. Tikslinga visiems KEV bendrosios įmonės nariams nustatyti vienodą mokėjimo tvarkaraštį;
            
         
               (8)
            
            
               Komisijai turėtų būti suteikta galimybė šiek tiek lanksčiau rinktis priemones, kurių turi būti imamasi, kai įnašas yra mažesnis nei reikalaujama;
            
         
               (9)
            
            
               šiuo metu finansavimo lygis nustatomas po kiekvieno gautų pasiūlymų vertinimo. Kad paramos gavėjai galėtų apytiksliai nustatyti galimo finansavimo mastą, turėtų būti galima nustatyti kiekvienam kvietimui taikomą mažiausią finansavimo lygį;
            
         
               (10)
            
            
               todėl Reglamentą (EB) Nr. 521/2008 reikėtų atitinkamai iš dalies pakeisti,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 521/2008 iš dalies keičiamas taip:
   
               1)
            
            
               6 straipsnio 2 dalis pakeičiama taip:
               „2.   KEV bendroji įmonė gali turėti savo vidaus audito struktūrą.“;
            
         
               2)
            
            
               priedas iš dalies keičiamas pagal šio reglamento priedą.
            
         2 straipsnis
   Nepaisant Reglamento (EB) Nr. 521/2008 priedo 12 straipsnio 3 dalies, šis reglamentas dėl dalinio keitimo neturi poveikio teisėms ir įpareigojimams, nustatytiems pagal susitarimus dėl dotacijos ir kitas sutartis, kuriuos KEV bendroji įmonė sudarė iki šio reglamento įsigaliojimo dienos. Visų pirma jis neturi poveikio juose nustatytoms viršutinėms finansavimo riboms.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Tačiau šio reglamento priedo 2 punkto a papunktis taikomas nuo 2008 m. liepos 14 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 14 d.
      
         
            Tarybos vardu
         
         
            Pirmininkas
         
         M. SAWICKI
      
   
   
      (1)  2011 m. rugsėjo 13 d. nuomonė (dar nepaskelbta Oficialiajame leidinyje).
   
      (2)  OL L 153, 2008 6 12, p. 1.
   
      PRIEDAS
      Kuro elementų ir vandenilio bendrosios įmonės įstatai, išdėstyti Reglamento (EB) Nr. 521/2008 priede, iš dalies keičiami taip:
      
                  1.
               
               
                  2 straipsnis iš dalies keičiamas taip:
                  
                              a)
                           
                           
                              2 dalies pirma ir antra įtraukos pakeičiamos taip:
                              
                                          „—
                                       
                                       
                                          užtikrina, kad jos įnašas į KEV bendrosios įmonės išteklius, kaip nustatyta šių įstatų 12 straipsnyje, būtų sumokamas kaip išankstinė piniginė įmoka 50 % KEV bendrosios įmonės einamųjų išlaidų padengti ir perkeliamas į KEV bendrosios įmonės biudžetą dalimis pagal susitarimą,
                                       
                                    
                                          —
                                       
                                       
                                          užtikrina, kad pramonės sektoriaus įnašas į MTTP veiklos, kurią finansuoja KEV bendroji įmonė, vykdymą kartu su kitų paramos gavėjų įnašais būtų ne mažesnis nei Sąjungos įnašas,“;
                                       
                                    
                        
                              b)
                           
                           
                              3 dalies antros pastraipos ketvirta įtrauka pakeičiama taip:
                              
                                          „—
                                       
                                       
                                          užtikrina, kad jos įnašas į KEV bendrosios įmonės išteklius, kaip nustatyta šių įstatų 12 straipsnyje, būtų sumokamas kaip išankstinė piniginė įmoka 1/12 KEV bendrosios įmonės einamųjų išlaidų padengti ir perkeliamas į KEV bendrosios įmonės biudžetą dalimis pagal susitarimą.“
                                       
                                    
                        
            
                  2.
               
               
                  12 straipsnis iš dalies keičiamas taip:
                  
                              a)
                           
                           
                              3 dalis pakeičiama taip:
                              „3.   KEV bendrosios įmonės veiklos išlaidos dengiamos iš Sąjungos finansinio įnašo ir iš veikloje dalyvaujančių juridinių asmenų įnašų natūra. Dalyvaujančių juridinių asmenų įnašas turi būti ne mažesnis nei Sąjungos finansinis įnašas.
                              Įplaukos tvarkomos pagal Sprendime Nr. 1982/2006/EB nustatytas dalyvavimo taisykles.
                              Ši dalis taikoma nuo tos dienos, kurią mokslinių tyrimų grupė tapo KEV bendrosios įmonės nare.“;
                           
                        
                              b)
                           
                           
                              7 dalies antra ir trečia pastraipos pakeičiamos taip:
                              „Jeigu įvertinus nustatoma, kad dalyvaujančių juridinių asmenų įnašas natūra yra mažesnis nei reikalaujamas lygis, Komisija kitais metais gali sumažinti savo įnašą.
                              Jeigu nustatoma, kad dvejus metus iš eilės dalyvaujančių juridinių asmenų įnašas natūra yra mažesnis nei reikalaujamas lygis, Komisija gali pasiūlyti Tarybai likviduoti KEV bendrąją įmonę.“;
                           
                        
            
                  3.
               
               
                  15 straipsnis papildomas šia dalimi:
                  „4.   Valdyba gali nuspręsti nustatyti pagal konkretų kvietimą teikti pasiūlymus kiekvienos kategorijos dalyvių atžvilgiu taikomą mažiausią finansavimo lygį.“